અમદાવાદ: શહેરના જુદા જુદા વિસ્તારમાં દુકાનોનાં શટલ સિફતપૂર્વક તોડી ચોરીના ગુના અાચરનાર એક નામચીન શખસને ક્રાઈમ બ્રાન્ચે ઝડપી લઈ સઘન તપાસ શરૂ કરી છે. શહેરના જુદા જુદા વિસ્તારમાં રાત્રી દરમિયાન દુકાનોનાં શટલ તોડી ગુના અાચરતો અને છેલ્લા કેટલાક વખતથી પોલીસના ચોપડે વોન્ટેડ ગુનેગાર સાદિક ઉર્ફે રબડી લિયાકત અન્સારી (રહે. શાહઅાલમ)ને ક્રાઈમ બ્રાન્ચના સ્ટાફે દાણીલીમડા ચાર રસ્તા નજીકથી ઝડપી લઈ ચોરીનો મુદ્દામાલ કબજે કર્યો હતો. અા શખસે તાજેતરમાં જ અાંબેડકર બ્રિજ પાસે એક દુકાનનું શટલ તોડી લેપટોપ સહિતના મુદ્દામાલની ચોરી કરી હોવાનું તપાસમાં જાણવા મળ્યું છે.